A 2010. évi téli olimpiai játékok, hivatalos nevén a XXI. téli olimpiai játékok egy több sportot magába foglaló nemzetközi sportesemény volt, melyet 2010. február 12. és február 28. között rendeztek a kanadai Vancouverben és a közelében található Whistlerben. A 2010. évi téli paralimpiai játékokat március 12. és március 21. között rendezték meg. Mindkét sporteseményt a "Vancouveri Szervező Bizottság" (VANOC) szervezte.